  Майя Бывальцева 12-тӥ тулыспаллы Удмуртиын коронавирус инфекциен черлан 98 выль учыръёсты пусйизы. Черламъёс пӧлын 14 аресозь укмыс пиналъёс но 65 арессэс ортчем 19 кунмуртъёс. Со сярысь элькунысь оперативной штаб ивортӥз. Висёнэз Ижкарын 41 улӥсьёслэсь шараязы, Глазкарын – 17, Глаз ёросын – сизьым, Сарапулын, Ува ёросын – быдэн куать, Сьӧлта, Вотка ёросъёсын – быдэн куинь, Воткаын, Можгаын, Вавож, Камбарка, Якшур-Бӧдья ёросъёсын – быдэн кык, Дэри, Сарапул, Можга, Каракулино, Балезино ёросъёсын – быдэн одӥг. 102 адями йӧназ. Кык мурт улонысь кошкиз. Кышномуртъёслы 79 но 86 арес вал Туннэ нуналлы Удмуртиын выль коронавирус инфекциен черлан 26 сюрс 810 учыр лабораториосын зэматэмын. 23 сюрс 416 адями йӧназ, 352 мурт кулӥз. Та дыре 90 висисьёслэн тазалыксы секыт лыдъяське. Элькунын выль коронавирус инфекцилы 847 сюрс 963 эскеронъёс ортчытӥзы, берло нуналскын – 2 сюрс 696. 12-тӥ тулыспаллы Удмуртиын 13 сюрс 170 адями коронавируслэсь прививка пуктӥз, со пӧлысь 1 сюрс 337 мурт кыкетӥ компонентсэ басьтӥзы ни. Пусъем, прививкаез ас мылкыд каремъя гинэ но дунтэк пукто Тегъёс: Тазалык Ижкар висён Удмуртия коронавирус  